Kuigi Nokia nutitelefonide tippklassi kuuluv Lumia 900 maksab 200 dollarit vähem kui iPhone 4S, on tootja kulu komponentidele ikkagi suurem.
Apple teenib iga müüdud nutitelefoni pealt kordi rohkem Nokiast
Nokia Lumia 900 komponentide kogumaksumuseks on 209 dollarit, samas kui iPhone’il on samaks näitajaks 190 dollarit, kirjutab Wall Street Journal.
Ilma siduva operaatorlepinguta maksab Lumia 900 450 dollarit, Apple’i pakutav nutitelefon aga 649 dollarit. Kuigi arvestada tuleb ka muid tootjate poolt tehtavaid kulutusi, annab see siiski üsna täpse ettekujutuse iga telefoni müügist saadavate tulude osakaalu kohta kogu telefoni maksumusest.
Komponentide maksumuse vahe tuleb nii Lumia suuremast ekraanist, kui ka 4G toest, mis iPhone’il puudub. Samas on oluline ka Apple’i komponentide tootjate pakutavad madalamad hinnad Nokia alltöövõtjatega võrreldes.